PROIECT
DECIZIE nr. _____
din __________ 2026
Cu privire la aprobarea Acordului de cooperare intercomunitară între Consiliul sătesc Răuțel și Consiliul sătesc Mărăndeni

În scopul consolidării cooperării intercomunitare, al îmbunătățirii accesului populației la serviciile publice locale și al pregătirii gestionării eficiente a localităților Răuțel și Mărăndeni în perspectiva amalgamării voluntare, ținând cont de necesitatea extinderii serviciilor de transport public local și salubrizare, în temeiul prevederilor Legii nr. 436/2006 privind administrația publică locală, Legii nr. 435/2006 privind descentralizarea administrativă, Legii nr. 239/2008 privind transparența în procesul decizional și al altor acte normative aplicabile, Consiliul sătesc Răuțel DECIDE:
1. Se aprobă Acordul de cooperare intercomunitară între Consiliul sătesc Răuțel și Consiliul sătesc Mărăndeni, raionul Fălești, privind extinderea serviciilor publice locale în perspectiva amalgamării voluntare a satelor Răuțel și Mărăndeni, conform anexei care face parte integrantă din prezenta decizie.
2. Se împuternicește primarul satului Răuțel, dl Tudor Istrati, să semneze Acordul de cooperare intercomunitară aprobat la pct. 1 din prezenta decizie, după aprobarea acestuia de către Consiliul sătesc Mărăndeni.
3. Se pune în sarcina Primarului satului Răuțel asigurarea coordonării acțiunilor ce revin autorității publice locale din Răuțel în vederea executării Acordului, în limitele competențelor legale și ale resurselor disponibile.
4. Se stabilește că implementarea măsurilor prevăzute de Acord se va realiza cu respectarea competențelor legale ale fiecărei autorități publice locale și prin adoptarea, după caz, a actelor administrative distincte necesare organizării și prestării serviciilor publice vizate.
5. Prezenta decizie se consideră adoptată la data înregistrării în Registrul de stat al actelor locale și poate fi contestată în termen de 30 zile la Judecătoria Bălți, str. Hotin, nr. 43, în condițiile art. 189 și 209–212 din Codul administrativ nr. 116/2018.
6. Controlul asupra executării prevederilor prezentei decizii se pune în sarcina primarului satului Răuțel.

